Hul versoek vir ’n spesiale raadsvergadering vir Vrydag (eergister) is deur die speaker, Jonathan Lawack, van die hand gewys.
“Weens die gebrek aan ’n ooreenkoms oor ’n burgemeesterskandidaat tussen die UDM- en PA-kandidaat, is daar oor die kwessie gestem.
“Almal behalwe die EFF het vir die PA se kandidaat gestem en die party se kandidaat is as die wenner aanvaar.”
Volgens McKenzie het die EFF later dieselfde aand ’n verklaring uitgereik waarin hy die PA as bedrieërs en skurke bestempel.
McKenzie skryf dat die ware lewensverandering nie bereik kan word in ’n arena waar die menslike ego die grootste besluitnemer is nie.
“Dit is nie ’n roete wat ons wil inslaan nie. Daar is onskuldige kinders se toekoms op die spel en dit sal onmenslik wees om die bestaan van baie generasies in die wiele te ry weens persoonlike vetes.
Hy het toegegee die PA sal hou by die belofte wat hy gemaak het met sy handtekening op die dokument om die huidige DA-regering te verwyder.
Intussen het die ACDP in die metro ’n verklaring uitgereik dat dié party nooit deel kan wees daarvan om die Metro aan ’n ANC-regering terug te gee nie.
“Ons is baie gelukkig met die werk wat hy vir die mense van Nelson Mandelabaai doen,” lui die verklaring.